Ilfentig

Ilfentig a zo ur gumun eus Breizh e Kanton Moñforzh e departamant Il-ha-Gwilen. Douaroniezh Treuzet eo ar gumun ganr ar Meu. Anv Stummoù skrivet Erwan Vallerie ː Hilphintic, 1122; Infintic, 1174; Infintinc, 1187; Hilphintic, 1189; Efindic, 1330; Iffindicq, XVIt; Iffandic, 1630 Gerdarzh Ardamezioù Stlejet : ouzh 1 en gul e erez en argant, iziliek en aour, karget gant ur skoed ivez en gul dreistkarget gant daou hanaf en argant lammellet, ouzh 2 en aour e maen-hir e sabel. Istor Daou hent roman en em groazie en Ilfentig, an hini etre Kersaout ha Naoned hag eglie etre Roazhon ha Karaez. Drasted e voe ar vro gant ar vikinged en Xvet kantved. Dispac'h Gall Dekred eus ar 26 a viz Du 1790 war al le ret: embannet e voe bout mennet da nac'h al le ouzh ar Roue, ar vro hag al lezennoù gant ar person, Baslé e anv, daou gure, De Sequinville ha Regnier, ha tri beleg, Titsciaux, Bougrard ha Colombel. Brezel-bed kentañ Mervel a reas 163 gwaz abalamour d'ar brezel hervez monumant ar re varv, da lâret eo 4,16% ag ar boblañs hervez an niveradeg bet graet e 1911; dek anezhe a varvas d'an 22 a viz Eost 1914 en Emgann Rossignol e Belgia. Eil Brezel-bed Mervel a reas pemzek den eus ar gumun abalamour d'ar brezel. Brezhoneg 13,6 % eus anvioù-lecʼh ar gumun a zo brezhonek. Monumantoù ha traoù heverk Peulvan Pierre-Longue. Iliz katolik Sant Alar. Monumant ar re varv, bet savet e 1920 ha dioueliet d’an 9 a viz Here 1921, luc’hskeudennoù. Plakennoù ar re varv (1914-1918 ha 1939-1945) en iliz katolik, luc’hskeudennoù. Kestell Kastell Boutavant, eus ar Grennamzer, war adsevel. Kastell ar Breil, 1863. Kastell ar Chase, 1895. Emdroadur ar boblañs abaoe 1962 Niver a annezidi Melestradurezh Gevelliñ Orune (Sardigna) abaoe 2003 Tud Ardamezeg familhoù Liammoù diavaez (fr) Lec'hienn ofisiel an ti-kêr Levrlennadur (fr)Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014 Erwan Vallerie : Diazezoù studi istorel an anvioù-parrez. Corpus. An Here. 1995 Notennoù ha daveoù